Bybelskool » Psalm 66 – God se dade moet vir almal vertel word
TuisSubscribeHuidige boek: GenesisOnlangse reekseJobPsalms 107-150EsegiëlHoseaJoëlAmosObadjaJonaMigaNahumHabakukSefanjaHaggaiSagariaMaleagi59 Bybelboeke beskikbaareBoekeInligtingNuus oor die BybelskoolOor die BybelOor BybelleesOor GodOor JesusOor die Heilige GeesOor GeloofOor die opstandingMans in die BybelVroue in die BybelSpreek in taleOor SatanGeloofsgewoontesSitemapKontak myOor mySkryf in	Hoe om Bybelskool.com te gebruikBeplanning 2017-2018
26 Feb2013 Psalm 66 – God se dade moet vir almal vertel word
Written by Chris van Wyk. Posted in Psalms, Psalms 42-72 Print This Post
Die eerste kenmerk van dié Psalm (outeur onbekend) wat my opval, is die feit dat die eerste deel van die Psalm (vers 1-7) in die meervoud geskryf is – ons – en die tweede deel van die Psalm (vers 8-20) in die enkelvoud – ek. Die Psalm was dus waarskynlik bedoel om in die liturgie gebruik te word om beide die geloofsgemeenskap as ’n individu (dit kon ook die koning gewees het) kans te gee om God te prys vir sy groot dade. Dit is dus ’n soort dankseggings liturgie.
Dit getuig van ’n wisselwerking tussen verhale van die gemeenskap en dié van ’n lid van daardie gemeenskap, wat ons ’n goeie voorbeeld gee van die ideaal wat ons gerus in ons eredienste na kan streef. Die lof van die gemeenskap en die lof van die individu hoort saam in die liturgie. Dit komplimenteer mekaar.
Die tweede kenmerk van dié Psalm is die feit dat die groot dade van die Here, beide in die geloofsgemeenskap as in Dawid se persoonlike lewe, bedoel is om vir almal vertel te word: “Kom hoor wat God gedoen het, kom hoor van sy magtige dade onder die mense.” (vers 5) Ook: “Kom luister, alle dienaars van God, ek wil vertel wat Hy vir my gedoen het.” (vers 16). God se wonders in die OT, soos Jesus se wonders in die NT, was nooit bedoel om net asemrowend te wees nie, maar mense van God se teenwoordigheid en betrokkenheid in die lewe te oortuig.
Daarom word van die wonders as tekens gepraat, soos bv. duidelik in die Johannes evangelie uitgespel is. En dít is ook die rede waarom die dade aan die nasies bekend gemaak moet word, sodat hulle ook onder die indruk van God se betroubaarheid en betrokkenheid in die lewe oortuig kan word.
Die derde kenmerk van dié Psalm is die wye verskeidenheid van reaksies wat gevra word van almal wat van God se groot dade hoor: juig (vers 1), sing (vers 2), gee Hom eer (vers 2), bely voor God (vers 3), kom hoor (vers 5), prys ( vers 8 – alle volke!), betaal geloftes (vers 13 – dit was brandoffers [die hele offer is verbrand, die persoon wat offer het nie iets daarvan terug gekry soos dit die geval was met van die ander offers nie]), kom luister (vers 16). Daar is nie net een manier waarop God erken word nie, maar baie. En dié erkenning hou ook verband met die situasie waarbinne die ervaring van en met God plaasgevind het – bv. geloftes pas by die een of ander noodsituasie (vers 13-15).
Vers 6-7 verwys waarskynlik na die twee groot gebeurtenisse in die woestyntyd, die trek deur die Rooi See (see) en die intog deur die Jordaan (rivier).
Vers 9 se verwysing na God wat “nie toelaat dat ons struikel nie” is waarskynlik ’n eufemisme vir die feit dat Hy gekeer het dat hulle doodgaan in die beproewings waarvan vers 10-12 praat. Let op hoe pragtig die Psalmis die omvangrykheid van die beproewings beskrywe: “ons het deur vuur en water gegaan”. Die Psalmis erken dus dat beproewings deel van die lewe saam met God is. Dit is nie net as gevolg van sonde en swakheid nie. Meer nog, dat God daarmee ’n doel het: “U het ons beproef, o God, ons gelouter soos silwer.” (vers 10).
Petrus sou veel later hierby aansluit en dit soos volg verwoord: “Verheug julle hieroor (die lewende hoop op die ewige lewe), selfs al is dit nodig dat julle ’n kort tydjie bedroef gemaak word deur allerhande beproewings sodat die egtheid van julle geloof getoets kan word. Julle geloof is baie kosbaarder as goud, goud wat vergaan. Selfs die suiwerheid van goud word met vuur getoets, en die egtheid van julle geloof moet ook getoets word, sodat dit lof en heerlikheid en eer waardig mag wees by die wederkoms van Jesus Christus.” (1 Pet. 1:6-7).
’n Interessante stukkie kommentaar op gebed kom na vore in vers 18-20 dat God nie sou luister as daar sonde in die hart van die bidder sou wees nie. Spreuke 28:9 en Jesaja 59:2 druk dieselfde gedagte uit. Spreuke waarsku teen ’n gebed wat nie met toewyding aan die Here gekombineer word nie: “As iemand hom doof hou vir die wet van die Here, sal die Here ’n afsku hê van so ’n man se gebed.” Jesaja waarsku teen ’n lewe wat nie met toewyding aan die Here geleef word nie. Gebede het dan geen krag nie: “Dit is julle oortredinge wat skeiding gebring het tussen julle en julle God, dit is julle sondes wat maak dat Hy Hom nie aan julle steur nie en nie na julle wil luister nie.”
Die blinde man wat Jesus genees met die wegstap van die tempel af in Johannes 9 het dié Psalm waarskynlik geken, want hy reageer skerp op die Fariseërs se ontkenning van Jesus se wonderwerk deur vir hulle uit die Psalm aan te haal:
“’Dis darem snaaks,’ sê hy daarop vir hulle. ‘Julle weet nie waar hy vandaan kom nie, en tog het hy my oë genees. Ons weet dat God nie na sondaars luister nie; maar as iemand vir Hom ontsag het en doen wat Hy wil hê, luister God na hom. Van ewigheid af is daar nog nooit gehoor dat iemand die oë van een wat blind gebore is, genees het nie. As hierdie man nie van God was nie, sou hy niks kon doen nie.’”
Dit het die Jode natuurlik nie oortuig nie en het hom afgemaak as ‘n sondaar wat nie die reg het om hulle te leer nie, en hom summier uit die sinagoge uitgeban (Joh 9:30-33). Jesus het hom egter ontvang en nog verder geleer van wat inderdaad met die blinde man se genesing gebeur het: hy het nou ‘n visie op die God en die ewigheid gekry!
View all posts in this seriesPsalms 1-41 – 4de kwartaal 2011WEEK 1: Inleiding op die Psalms – God is die sin en betekenis van die lewePsalms ingedeel in vyf PsalmboekeHistoriese raamwerkTeologiese temas, soorte Psalms en Jesus en die PsalmsSamestelling van Psalms 1-41, leesplan en Lectio DivinaLectio DivinaWEEK 2: Psalm 1-8 – God gee om vir sy mense en verhoor hulle gebedePsalm 1 – Geseënd is dié wat hul vreugde in God vindPsalm 2 – Geseënd is dié wat op God vertrouPsalm 3-4 – God bring rus en vrede as ons Hom vraPsalm 5 – God gee vreugde aan dié wat by Hom skuilPsalm 6 – Genesing is genadePsalm 7-8 – God gee om vir sy mense en verhoor hulle gebedeWEEK 3: Psalm 9-14 – God verlos sy mense van allerlei verdrukkende omstandighedePsalm 9-10 – God gee nuwe moed en laat reg geskiedPsalm 11 – om God te vertrou in ’n krisisPsalm 12 – Vertrou op die beloftes van die HerePsalm 13 – Kyk tog en luister na my, Here, my GodPsalm 14 – Net ‘n dwaas sê daar is geen God nieWEEK 4: Psalm 15-24 – God nooi ons uit om in sy teenwoordigheid te lewePsalm 15 + 24 – om in God se teenwoordigheid tot rus te komPsalm 16 – Daar is niks goeds behalwe by God niePsalm 23 – die gebed vir alle seisoene van die lewePsalm 17 + 22 – God verontagsaam nie die gebed van die hulpelose niePsalm 18 + 20-21 – God gee oorwinningPsalm 19 – God bestaan en God praat met onsWEEK 5: Psalm 25-33 – God roep ons op om moed te hou, want Hy is die SkepperkoningPsalm 25 + 33 – God sorg vir dié wat Hom vertrouPsalm 26 + 32 – God skenk ’n lewe van integriteit en vertrouePsalm 27 + 31 – Vertrou God, wees sterk en vol moedPsalm 28 + 30 – Lof aan God omdat Hy gehoor en gehelp hetPsalm 29 – Die God van die natuur sorg ook vir sy kindersWEEK 6: Psalm 34-37 – God se teenwoordigheid word geken in die gemeenskap van gelowigesPsalm 34 – Dankbaarheid lei tot wysheidPsalm 37 – Wysheid lê in ’n God-gesentreerde lewePsalm 35 – Gebed om redding in vervolgingPsalm 36 – Laat U liefde bly by dié wat U erkenPsalm 37 – Die openbaring van sy God is in sy hart, sy koers is nie onseker nieWEEK 7: Psalm 38-41 – God verlos ons van ons sonde en gee ons blydskapPsalm 38 – Moet my nie verlaat nie, help my gou, my RedderPsalm 39 – Ek wil sorgvuldig let op my lewe en op UPsalm 40 – U woord is my hele lewePsalm 41 – Omgee vir swakkes gee vrymoedigheid in gebedPsalm 1 (2de keer) – Die Here ken myMag ons vandag nog mense verag?Psalms 42-72 – Bedaar en erken dat Ek God isDie 2de Psalmboek (42-72): Bedaar en erken dat Ek God isOpbou van Psalms 42-72 – digters en temasIndeling van die leeswerk vir Psalms 42-72Byeenkomste in SomerstrandLectio Divina vir die PsalmsDigterlike taalPsalms vir die leweOor die liedere wat ons sing in die kerkAnder bydraes oor die Psalms by Bybelskool.comPsalm 42-43 – Gebed bring vertroue selfs in die ervaring van God se afwesigheidPsalm 44 – Kom ons tog te hulp in ons ellendePsalm 45 – Huwelikslied vir die koning en koninginPsalm 46 – Bedaar en erken dat Ek God isPsalm 47 – ’n Verenigde volk van God uit al die nasiesPsalm 48 – God sal ons altyd leiPsalm 49 – Dis dwaas om op rykdom te vertrouPsalm 50 – Loof God deur Hom in alles te erken en vereerPsalm 51 – Wees my genadig, o GodPsalm 52 – God is goed en sorg vir myPsalm 53 – Dit is dwaas om sonder God te probeer lewePsalm 54 – God red my uit elke benoudheidPsalm 55 – Laat jou sorge aan die Here oorPsalm 56 – God let op ons tranePsalm 57 – Van vrees na versekeringPsalm 58 – Daar is tóg ’n GodWraakgierigheid in die PsalmsPsalm 59 – Breek hulle stadig af deur u magPsalm 60 – Laat dit tog weer met ons goed gaanPsalm 61 – Ek bid tot u van ver, Hoor my van nabyPsalm 62 – Net by God vind ek rusPsalm 63 – Ek bly altyd naby UPsalm 64 – God sorg vir die regverdigesPsalm 65 – Waar U ook gaan, is daar oorvloed!Psalm 66 – God se dade moet vir almal vertel wordPsalm 67 – Geseën om te seënPsalm 68 – God vul alles en almal met Sy teenwoordigheidPsalm 69 – Moenie dat dié wat op U vertrou, deur my toedoen teleurgestel word niePsalm 70 – Kom tog gou na my toe, o GodPsalm 71 – Moet my tog nie verwerp nou dat ek oud geword het niePsalm 72 – Leer die koning om volgens u wil te regeerVideo oorsig oor die Psalms van The Bible ProjectShare this:Click to share on Facebook (Opens in new window)Click to share on Twitter (Opens in new window)Click to share on LinkedIn (Opens in new window)Click to share on Google+ (Opens in new window)Click to email this to a friend (Opens in new window)Click to print (Opens in new window)Like this:Like Loading...
Neels Hubinger December 6, 2016
Dankie Chris, het dit gekry. Nie die plek om my storie te vertel nie, maar ek is ook 15 jaar gelede deur my Jabbok-drif, waarna God restorasie, vernuwing en nuwe betekenis in genade gegee het. Vandag loof en dank ek Hom vir ‘n nuwe kans…
Chris van Wyk December 6, 2016
Ja, dié herdenking is spesiaal, nê! Alle vorige bydraes is op die webtuiste beskikbaar. Genesis 32 is hier beskikbaar.
Dankie, dankie vir kosbare insigte uit jou studieleiding. Ek dink ek het jou studie van die betekenisvolle Genesis 32, toe Jakob God ontmoet het by die Jabbok drif gemis. Ek het dit nie per epos ontvang nie. Dis ‘n gebeurtenis wat in my eie lewe groot impak gekry het toe ek my nek gebreek het in ‘n motorongeluk eerskomende Saterdag, 15 jaar gelede… Ek sou baie graag jou studie wou lees, kan jy dit asb vir my stuur. Vrede en seën.
Chris van Wyk December 3, 2016
Dankie Francois. Dit is my voorreg!
Francois Conradie December 3, 2016
Dominee,baie dankie vir hierdie jaar (en al die vorige jare ) se Bybel onderrig en voorthelping op my geloofspad. Mag die Here gee dat die beplanning suksesvol uitgevoer sal word. Mooi loop en seën . GC
Chris van Wyk December 2, 2016
Dankie Jan. Jy vat dit só goed raak. Om uit die voorraad van die Bybel nuwe en ou dinge vir ons tyd na vore te bring, is ‘n ander manier om die leuse van die Bybelskool te verwoord. Die Woord is inderdaad ‘n huis om in te woon.
Jan Louw December 2, 2016
Dankie Chris vir die mooi waarhede wat jy vir ons uit die gedeelte na vore bring, oor die huwelik en geloofsvorming.
Mat 13:52 Hy sê toe vir hulle: “So is elke skrifgeleerde wat ‘n leerling word in die koninkryk van die hemel, soos ‘n huiseienaar wat uit sy voorraad nuwe en ou dinge te voorskyn bring.”
Jan Louw November 30, 2016
Die tema vat die gebeure pragtig saam. Dankie Chris.
Chris van Wyk November 21, 2016
Die NG Kerk se mening oor saamwoon kan jy hier bereik.
Die belangrikste drie punte in dié standpunt (wat ‘n mens as ‘n geheel moet lees) wat met jou vraag verband hou, is die volgende:
5.	Die Algemene Sinode is nogtans daarvan oortuig dat die historiese ontwikkeling van die huwelik in die Bybel en in die geskiedenis vir ons duidelike riglyne bied van wat ’n Christelike huwelik is: ’n vaste, formele ooreenkoms tussen twee persone van die teenoorgestelde geslag om hulle lewens in alle opsigte met mekaar te deel in ’n lewenslange verbintenis waarin seksualiteit ‘n eksklusiewe karakter dra, geseën of bevestig deur die kerk, gesluit in die teenwoordigheid van getuies, sover as moontlik in die gemeenskap van gelowiges en verkieslik erken deur die staat as ’n wettige huwelik.
6.	Die Algemene Sinode oordeel dat, in die lig van bostaande, gelowiges met reg die huwelik ’n gawe van God noem en dat seksuele gemeenskap buite so ’n vaste, formele ooreenkoms nie aan Christelike riglyne voldoen nie.
8.	Die Algemene Sinode wil mense wat in ŉ etiese saamwoonverhouding leef en dus die Christelike norme vir die huwelik uitleef, aanmoedig om die verbintenis nog vaster te maak deur die kerklike en staatkundige aspekte ook in plek te kry.
1. Die huwelik is ‘n gawe van God en nie net ‘n menslike bepaling nie.
3. Nee, dit is die taak van die kerkraad en ander amptelike liggame.
4. ‘n Skeepskaptein tree namens die staat op, nie namens die kerk of geloof nie.
6. Nee (behalwe as hulle minderjarig is, uiteraard, dan sal die staat iets te sê hê daaroor)
Barrie Vermeulen November 19, 2016
Geagte Ds Chris
Baie dankie vir die voorreg om weereens u webtuiste te gebruik.
Dit gaan oor die oeroue vraag van saambly. Ek weet die Bybel wys by verkeie plekke dat dit nie so behoort te wees nie. Ek wil egter weet waar in die Bybel:
1.	Dit bepaal word hoe en waar die huwelik moet plaasvind? Is dit ‘n bepaling van God of is dit ‘n menslike verordening soos ons dit doen?
2.	Of dit werklik so ‘n sonde is as die twee werklik mekaar liefhet en getrou gesweer het aan mekaar?
3.	Of die kerk (Dominie) die reg het om sodanige mense onder tug te plaas?
4.	Wat van ‘n skeepskaptein, hy het die reg om huwelikke te doen maar hoe weet die paartjie of sy godsdiens oortuiging reg is? Indien nie, is hierdie huwelik wettig?
5.	Wat van ‘n grondeienaar wat bv. woonstelle uithuur? Moet hy nou ‘n CV eis van elke paar wat van voorneme is om in een van sy woonstelle in te trek?
6.	Is die ouers strafbaar as hulle kinders saambly?
7.	Is dit dan nie maar beter as om sommer oral in die bondel te flankeer nie?
Ek waardeer u moeite om hierdie vraag te beantwood.
Neels Hubinger November 17, 2016
Kosbare diepsinnige en omvattende insig en betekenis, baie dankie Chris vir die toepassing vandag…
christa marais November 16, 2016
Dankie Chris, dit was pragtig! Het ook vir my ‘n kosbare les geleer!
Chris van Wyk November 5, 2016
Dit is my voorreg, maar ook my verantwoordelikheid, Lida. Jy bid vir my dat ek “al die skatte” sal ontdek wat geloofsoë sal oopmaak. Jy herinner my met dié gebed daaraan dat dit presies is waarvoor die Here my geroep het. In 1983 het ek in my sesde jaar op universiteit diep en lank nagedink oor my roeping in die lewe en dit toé só verwoord:
1. “Om die Here intiem, persoonlik te ken en vanuit die gemeenskap met Hom te lewe.”
2. “Om die skatte van die evangelie vir alle mense oop te sluit en beskikbaar te maak.”
Daaraan wy ek my toe steeds meer en meer.
Syn odos – saam op pad.
Lida Visser November 5, 2016
Goeie more Chris
Wat n wonderlike eer en voorreg om saam jou n nuwe ontsekking van Genisis te doen.
Dit het nir alleen my geloof versterk nie maar my geloofsreis saam met julle is asemrowend en die legkaart waaroor ek altyd getwyfel het, het nou vir my in plek geval.
Baie dankie aan my He.else Vader vir hierdie geleentheid en ook vkr jou met die harde werk en navorsing wat jy doen om soveel mense soos ek ons geloof te versterk. Dankie vir elke tree wat jy saam my loop deur Genisis.
My gebed is dat die Here jou sal seen en krag insig wysheid en kennis sal gee om ons geloofsoë oop te maak en om al die skatte te ondek deur die werking van die Heilige Gees.
Ek het n dankbare hart vir die geleentheid.
Liefde en seengroete
Chris van Wyk November 3, 2016
Hi – Ek het ‘n paar woorde oor Efesiërs geskryf by http://bybelskool.com/efesiers/. Jy kan ook hier vrae vra en ek sal antwoord soos ek tyd kry. As jy kontak wil maak, kan jy my e-pos acv.vanwyk@gmail.com gebruik. Groete.
Etikette (tags)1 Petrus Amos Bybel Bybelstudie metodes Daniël Efesiërs Esegiël Esra Galasiërs gebed Geloof Genesis Handelinge Hebreërs Heilige Gees Hooglied Hosea huwelik Jakobus Jeremia Jesaja Job Johannes Jona Klaagliedere Konings Korintiërs Kronieke liefde Lukas Markus Matteus Nehemia Openbaring Prediker Psalms Romeine saamwees Sagaria Samuel Spreuke Tessalonisense Timoteus vreugde wysheid
TuisSubscribeHuidige boek: GenesisOnlangse reekseJobPsalms 107-150EsegiëlHoseaJoëlAmosObadjaJonaMigaNahumHabakukSefanjaHaggaiSagariaMaleagi59 Bybelboeke beskikbaareBoekeInligtingNuus oor die BybelskoolOor die BybelOor BybelleesOor GodOor JesusOor die Heilige GeesOor GeloofOor die opstandingMans in die BybelVroue in die BybelSpreek in taleOor SatanGeloofsgewoontesSitemapKontak myOor mySkryf in